ছায়াপথ স্তবক
১৯২০-এর দশকে এডুইন হাবল প্রথমবারের মত অনেক দূরের বহিঃছায়াপথীয় বস্তুর দূরত্ব এবং গতিবেগ নির্ণয় করে দেখেন, মহাবিশ্ব সম্প্রসারিত হচ্ছে। তিনিই প্রথম বুঝতে পারেন দূরের নীহারিকাগুলো প্রকৃতপক্ষে আমাদের আকাশগঙ্গার বাইরে অন্যান্য ছায়াপথ এবং এরা একে অপরের থেকে দূরে সরে যাচ্ছে, আমাদের থেকে যার দূরত্ব যত বেশি তার পশ্চাদপসরণ বেগও তত বেশি। এই আবিষ্কার ছিল যুগান্তকারী, এর মাধ্যমে মহাবিশ্বের বিশালতা প্রথমবারের মত আমাদের চোখে ধরা দেয়। এর মধ্যে সুইজ-মার্কিন জ্যোতিঃপদার্থবিজ্ঞানী ফ্রিৎস জুইকি কোমা স্তবকের অনেকগুলো ছায়াপথের দূরত্ব নির্ণয় করেন। নিশ্চিত না হলেও তিনি ধরে নেন, এই ছায়াপথগুলো একটি মহাকর্ষীয়ভাবে আবদ্ধ সিস্টেমের অন্তর্ভুক্ত, এই ভেবে নিয়ে তিনি সমগ্র স্তবকটির ভরও নির্ণয় করেন। তখনই আশ্চর্যজনক ফলাফলটি দেখা দেয়। এই স্তবকের ভর-প্রভা অনুপাত তথা মাস টু লাইট রেশিও দাড়ায় ২০০। অর্থাৎ ভরকে মোট উজ্জ্বলতা বা প্রভা দিয়ে ভাগ করলে ফলাফল পাওয়া যায় ২০০ (বর্তমানের হাবল ধ্রুবক দিয়ে আবার নির্ণয় করা মান এটি)। আমাদের সূর্যের ভর-প্রভা অনুপাত ১ এবং একটি সাধারণ ছায়াপথের ভর-প্রভা অনুপাত বিভিন্ন হাবল ধরণের উপর ভিত্তি করে ১ থেকে ১০ পর্যন্ত হতে পারে। জুইকি এ থেকে সিদ্ধান্ত টানেন, স্তবকটিতে এমন অনেক ভর আছে যারা কোন প্রভা বিকিরণ করে না, এমনকি যাদের শনাক্ত করাও সম্ভব না। ১৯৭০-এর দশক পর্যন্ত এই ধারণা গ্রহণযোগ্যতা পায়নি। কারণ তখন পর্যন্ত সর্বোচ্চ কত ভরের বস্তু একসাথে মিলে একটি মহাকর্ষীয়ভাবে আবদ্ধ সিস্টেম তৈরি করতে পারে সে নিয়ে কোন নির্ভরযোগ্য তত্ত্ব ছিল না, তাই স্তবকের গতীয় অবস্থঅ ঠিকভাবে বোঝা যাচ্ছিল না।
মহাকাশ অনুসন্ধান
মহাকাশের বিভিন্ন বস্তুর পর্যবেক্ষণকে জ্যোতির্বিজ্ঞান বলা হয়, যা বিভিন্ন নির্ভরযোগ্য লিপিবদ্ধ ইতিহাসের পূর্ব থেকেই বিদ্যমান। মধ্য বিংশ শতাব্দীতে বড় ও তুলনামূলকভাবে কার্যকরী রকেটের আবিষ্কার বাস্তব মহাকাশ অনুসন্ধানকে সত্যতে পরিনত করতে সম্ভব করে দিয়েছিল। মহাকাশ অনুসন্ধানের সাধারণ যুক্তিগুলোর মধ্যে রয়েছে উন্নতর বৈজ্ঞানিক, জাতীয় মর্যাদা, বিভিন্ন দেশের সংঘবদ্ধতা, মানব জাতির ভবিষৎ নিশ্চিত করা।
মহাকাশ অনুসন্ধানকে প্রায়ই ভূ-রাজনৈতিক রেষারেষি জন্য স্নায়ুযুদ্ধের মতো প্রক্সি প্রতিযোগিতা হিসেবে ব্যবহার করা হয়। মহাকাশ অনুসন্ধানের প্রথম জুগে সোভিয়েত ইউনিয়ন ও যুক্তরাষ্ট্রের মধ্যকার একটি "স্পেস প্রতিযোগিতা" দ্বারা চালিত হয়। ১৯৫৭ সালের ৪ঠা অক্টোবর মানুষের তৈরি প্রথম বস্ত,সোভিয়েত ইউনিয়নের স্পুটনিক ১, পৃথিবীর অক্ষে পাঠানো এবং ১৯৬৯ সালে ২০ই জুলাই আমেরিকান অ্যাপোলো ১১ প্রথম চাঁদে অবতরণ প্রারম্ভিক সময়ের উল্লেখ্য বৈশিষ্ট্য হিসেবে বিবেচিত। সোভিয়েত মহাকাশ কার্যক্রম বেশ কিছু নতুন মাইলফলক অর্জন করেছে যেমন ১৯৫৭ সালে প্রথমবার জীবন্ত প্রাণীকে অক্ষে পাঠানো, ১৯৬১ সালে প্রথম মানব মহাশূন্য যাত্রা (ভস্টক ১-এ করে ইউরি গ্যাগারিন), প্রথম মহাকাশে পদচরণ হয়(আলেক্সি লেওনভ দ্বারা), প্রথমবার কোন নভঃস্থিত গঠনের উপর স্বয়ংক্রিয়ভাবে অবতরণ হয় ১৯৬৬ সালে এবং প্রথম স্পেস স্টেশন (সাল্যুত ১) ১৯৭১ সালে মহাকাশে পাঠানো হয়।